Ντιέγκο Άντζελι

Ο Ντιέγκο Άντζελι (ιταλ. Diego Angeli, 8 Νοεμβρίου 1869 – 23 Ιανουαρίου 1937) ήταν Ιταλός δημοσιογράφος, συγγραφέας και κριτικός της τέχνης.

Γεννήθηκε στη Φλωρεντία και ανήκε σε ευγενή οικογένεια, που εγκαταστάθηκε στη Ρώμη όταν ο Ντιέγκο ήταν ένδεκα ετών. Ο Άντζελι συνέγραψε ιστορίες με κοσμοπολιτικό κυρίως χαρακτήρα, που αποδίδουν με αδρότητα τη ζωή στη Ρώμη. Κατά τη διάρκεια του Α΄ Παγκόσμιου Πολέμου ο συγγραφέας εγκαταστάθηκε στη Γαλλία.D. Veneruso: το λήμμα για τον συγγραφέα στο Dizionario biografico degli italiani, τόμ. IlI, Istituto della Enciclopedia italiana, Ρώμη, σσ. 195-196 Εκεί έγραψε διάφορα έργα όπου περιγράφει τις δύσκολες ώρες που έζησε η Γαλλία στα χρόνια του πολέμου εκείνου. Επεχείρησε, χωρίς ανάλογη επιτυχία, και τη μετάφραση των τραγωδιών του Σαίξπηρ.

Ο Ντιέγκο Άντζελι πέθανε στη Ρώμη σε ηλικία 67 ετών.

 Παραπομπές 

Πηγές
 Το λήμμα «Άντζελι Διέγος» στη Νέα Ελληνική Εγκυκλοπαίδεια «Χάρη Πάτση», τόμος 6, σελ. 21

Κατηγορία:Ιταλοί δημοσιογράφοι
Κατηγορία:Ιταλοί συγγραφείς
Κατηγορία:Ιταλοί κριτικοί της τέχνης